ai4bharat/Pralekha huggingface dataset:
وزیراعظم کا دفتر
وزیر اعظم نریندر مودی نے یوم پرچم کے موقع پر مسلح افواج کیلئے ممنونیت کااظہار کیا
نئی دلی،7؍ دسمبر،وزیراعظم جناب نریندر مودی نے یوم پرچم ، کے موقع پر مسلح افواج کے لئے اظہار ممنونیت کیا ہے۔
ایک ٹوئیٹ میں وزیراعظم جناب نریندر مودی نے کہا ہے کہ ‘‘یوم پرچم، مسلح افواج کا ایک ایسا دن ہے، جس میں ہم اپنی مسلح افواج اور ان کے کنبے کے تئیں ممنونیت کا اظہار کرتے ہیں۔ انہوں نے کہا کہ بھارت کو اپنی فوج کی بہادری اور دلیری کے علاوہ ان کی بے لوث قربانیوں پر فخر ہے۔
جناب مودی نے کہا کہ مسلح افواج کی فلاح و بہبود کےلئے ہمیں تعاون دینا چاہئے۔ اس جذبہ خیر سگالی سے ہمارے بہادر فوجی عملے اور ان کے کنبوں کو کافی مدد ملے گی۔ ’’
بندرگاہوں، جہاز رانی اور آبی راستوں کی وزارت
میرین صنعت کی جانب سے کاربن کا اخراج
بندرگاہوں ، جہاز رانی اور آبی شاہراہوں کے مرکزی وزیر جناب سروانند سونووال نے آج لوک سبھا میں ایک تحریری جواب میں بتایا کہ سمندر سے گرین ہاؤس گیس  کااخراج  مجموعی ٹرانسپورٹ سیکٹر جی ایچ جی اخراج یعنی لگ بھگ Gg CO2e 2,744.34 کا ایک فیصد ہے۔
مختلف پروگراموں اور اقدامات کے ذریعہ نقل وحمل کے صاف طور طریقے اور ایندھن کو اور زیادہ کارآمد بنا کر اخراج کو کم کرنے کے لئے حسب ذیل اقدامات موجود ہیں۔
گرین پورٹ پروجیکٹ : ٹرمنل ڈیزائن میں پائیدار طریقہ کار کا نفاذ ، ڈیولپمنٹ اینڈ آپریشن؛ ماحولیات کے بندوبست اور نگرانی منصوبہ کی تیاری؛ ڈسچارجز کا ضابطہ اور بندرگاہ کے پانی میں فضلہ اور سوچھ بھارت اقدامات کے ذریعہ کم سے کم کرنا، بندرگاہ کے اطراف کے علاقوں میں بڑی شجرکاری سرگرمیاں۔
بندرگاہ کی سرگرمیوں کے لئے قابل تجدید توانائی کا استعمال: شمسی بجلی پلانٹ ، چھت پر شمسی پینل ، بادبانی چکی کے ذریعہ کاشت کاری میں مدد لینا، بہتے ہوئے شمسی پلانٹ وغیرہ کی تنصیب۔
صحت اور خاندانی بہبود کی وزارت
کووڈ -19کی تازہ ترین صورت حال
صحت وخاندانی بہبود کی مرکزی وزارت نے بھارت آنے والے بین الاقوامی مسافروں کے لئے کووڈ-19سے متعلق رہنما ہدایات میں نرمی کی
صحت کی مرکزی وزارت نے ، کووڈ-19سے متعلق موجودہ صورتحال اوردنیا بھرمیں کووڈ -19سے بچاؤ کے ٹیکہ کاری پروگرام میں خاطرخواہ حصولیابیوں پرغورکرتے ہوئے ، کووڈ -19کے ضمن میں بین الاقوامی مسافروں کے لئے رہنما ہدایات میں مزید نرمی کی ہے ۔
ان نئی رہنما ہدایات کے بموجب ، جو 20جولائی 2023 سے نافذ العمل ہوجائیں گی ، بھارت آنے والے بین الاقوامی مسافروں کی سرسری 2فیصد تعدادکی آرٹی –پی سی آر پرمبنی جانچ کے لئے اس سے پہلے کی ضروریات کو اب ختم کردیاگیاہے ۔
البتہ ، ہوائی کمپنیوں کے ساتھ ساتھ بین الاقوامی مسافروں کے ذریعہ کووڈ -19کے تعلق سے عمل کئے جانے والے احتیاطی اقدامات سے متعلق اس سے پہلے کی ہدایت اب بھی نافذ رہیں گی ۔
تازہ ترین رہنماہدایات کو اب صحت وخاندانی بہبود کی ویب سائٹ  دستیاب کرایاگیاہے ۔
صحت وخاندانی بہبود کی وزارت کووڈ -19سے متعلق منظرنامہ پرلگاتارقریبی نظررکھے ہوئے ہے۔
وزارت دفاع
بہتّرویں انٹر – سروسیز فٹ بال چمپئن شپ
نئی دہلی، 20 /اکتوبر 2021 ۔ بہتّرویں انٹر – سروسیز فٹ بال چمپئن شپ 15 سے 20 اکتوبر 2021 تک مہاراجا اسٹیڈیم، کوچی میں منعقد کی گئی۔ سگنل اسکول کے ذریعے جنوبی بحری کمان کے زیر اہتمام نیول بیس، کوچی میں منعقدہ اس چار روزہ چمپئن شپ میں بھارتی بحریہ، آرمی ریڈ، آرمی گرین اور بھارتی فضائیہ کی ٹیموں نے حصہ لیا۔
فائنل مقابلہ آرمی ریڈ اور فضائیہ کے درمیان کھیلا گیا۔ ریئر ایڈمیرل انٹونی جارج، چیف آف اسٹاف، جنوبی بحری کمان 20 اکتوبر 2021 کو منعقدہ فائنل اور اختتامی تقریب کے مہمان خصوصی رہے۔ یہ چمپئن شپ بھارتی فضائیہ نے جیتی۔ مہمان خصوصی نے سال 2021-22 کے لئے بھارتی فضائیہ کو سروسیز فٹ بال ٹرافی سے نوازا اور فاتح اور رنراَپ ٹیم کے اراکین کو تمغے عطا کئے۔ اس چمپئن شپ کا مقصد سینئر نیشنل فٹ بال چمپئن شپ 2021-22 کے لئے سروسیز فٹ بال ٹیم کا انتخاب کرنا ہے۔
کامرس اور صنعت کی وزارتہ
جناب پیوش گوئل نے سمندری طوفان جوادسے نمٹنے کی تیاریوں کا جائزہ لیا
آفات کے انتظامات اوراس کے خطرات کو کم کرنے اورجان و مال کی حفاظت کے لیے سرکاری و نجی شراکت داری ضروری : جناب گوئل
نئی دہلی۔ 04 دسمبر جناب پیوش گوئل نے آج سمندری طوفان جواد سے نمٹنے کے لیے تیاریوں کا جائزہ لیا۔
وزیر اعظم جناب نریندر مودی کی رہنمائی میں قدرتی آفات سے نمٹنے کی تیاری اور انتظامات کو ادارہ جاتی شکل دی جا رہی ہے۔ وزیر اعظم نے ذاتی طور پر قدرتی آفات سے نمٹنے کے انتظامات کی تیاریوں کا جائزہ لیا ہے اور مختلف وزارتوں کو ریاستی حکومتوں، صنعتوں اور دیگر تمام شراکت داروں کے ساتھ مل کر کام کرنے کی ہدایات بھی دی ہیں تاکہ جان و مال کے کم سے کم نقصان کو یقینی بنایا جا سکے۔
ان کوششوں کے سلسلے میں، صنعت و تجارت، امور صارفین، خوراک اور عوامی تقسیم اور ٹیکسٹائل کے وزیر جناب پیوش گوئل نے آج ایک ویڈیو کانفرنسنگ کے ذریعہ متعلقہ ریاستوں کے چیف سکریٹریوں کے ساتھ آندھرا پردیش، اوڈیشہ اور مغربی بنگال کی ریاستی حکومتوں کی طرف سے کیے گئے انتظامات اور تیاریوں کا جائزہ لیا۔ کانفرنس میں جیسے سی آئی آئی ، ایف آئی سی سی آئی، ایسوچیم اور پی ایچ ڈی چیمبرز جیسے قومی سطح کے صنعتی اداروں کے نمائندوں نے بھی شرکت کی ۔
مرکزی وزیر نے متعلقہ ریاستی حکومتوں کی طرف سے کی جارہی تیاریوں کا جائزہ لیا۔ انہوں نے وزارتوں، ریاستی حکومتوں، صنعتی اداروں اور دیگر تنظیموں کے ذریعہ سمندری طوفان جواد کی سنگینی کو کم کرنے کے لیے دی گئی تجاویز کا جائزہ لیا اور اس سمت میں کی جانے والی ٹھوس کوششوں کی ستائش کی۔ انہوں نے کہا کہ یہ اشتراک تعاون پر مبنی وفاقیت کی بہترین مثال ہے۔ انہوں نے تمام شراکت داروں کی طرف سے دی گئی معلومات اور تجاویز کو شامل کرتے ہوئے اس قدرتی آفت سے مؤثر انداز میں نمٹنے کے لیے ایک جامع لائحہ عمل تیار کرنے کی ضرورت پر بھی زور دیا۔
مرکزی وزیر جناب گوئل نے کہا کہ آفات کے انتظامات اور اس کے اثرات کو کم کرنے اور متاثرہ افراد کی زندگیوں اور معاش کے تحفظ کے لیے سرکاری و نجی شراکت داری ضروری ہے۔ وزیر موصوف نے بتایا کہ یہ سمندری طوفان ہلکا لگتا ہے۔ انہوں نے کہا کہ ہمیں اپنی سمجھ کو مسلسل اپ گریڈ کرنا چاہیے اور اپنی صلاحیتوں کو بہتر کرتے رہنا چاہیے۔ انہوں نے سمندری طوفان کے اثرات سے نمٹنے کے لیے بینکنگ اور انشورنس کے شعبوں میں تیاریوں پر بھی زور دیا۔
ہندوستانی محکمہ موسمیات  کے مطابق، خلیج بنگال میں کم دباؤ بننے کے باعث سمندری طوفان جواد میں شدت اختیار کرنے کی توقع ہے اور آج دوپہر کے قریب 100 کلومیٹر فی گھنٹہ تک کی ہوا کی رفتار کے ساتھ اس کے آندھرا پردیش - اوڈیشہ کے شمالی ساحل تک پہنچنے کی توقع ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-13735
(Visitor Counter : 97
وزارت خزانہ
خزانہ اور کارپوریٹ امور کی وزیر محترمہ نرملا سیتارمن نے ممبئی میں جناب نارائنن واگھل کے ذریعہ تحریر کردہ ‘رفلیکشنز’نامی کتاب کا اجراءکیا
خزانہ اور کارپوریٹ امور کی مرکزی وزیر محترمہ نرملا سیتارمن نے آج ممبئی میں مشہور بینکر جناب نارائنن واگھل کے ذریعہ تحریر کردہ کتاب ‘رفلیکشنز’ کا اجراء کیا۔اس کتاب میں بھارت کے مالیاتی منظر نامے میں جناب واگھل کے دہائیوں پرانے تجربات کا ایک واضح بیان ہے۔اس پروگرام میں نیشنل بینک فار فائننسنگ انفرا اسٹرکچر اینڈ ڈولپمنٹ  کے صدر جناب کے وی کامت،پیرامل گروپ کے صدر جناب اجے پیرامل،جےپی مارگن کی جنوبی اور جنوب مشرقی ایشیا کی سابق صدر محترمہ کلپنا مورپاریا کے ساتھ ساتھ کئی ممتاز بینکر اور معروف مالی اداروں کے رکن موجود تھے۔
خزانہ اور کارپوریٹ امور کی مرکزی وزیر محترمہ نرملا سیتارمن نے بینکنگ کے شعبہ میں جناب نارائنن واگھل کے وسیع تجربات اور ان کی قیادت کی صلاحیت کی ستائش کی۔انہوں نے ان رہنماؤں کو صلاح دینے میں ان کے تعاون کی بھی ستائش کی،جنہوں نے طویل مدتی چھوڑا ہے۔انہوں نے خواتین کو بااختیار بنانے کے بارے میں جناب واگھل کے خیالات اور نظریے پر روشنی ڈالی،جو بھارت کے لئے باعث تحریک اور اہمیت کے حامل بنے رہیں گے کیونکہ اس کی وجہ سے زیادہ تعداد میں خواتین مالی خدمات میں قیادت کا کردار ادا کریں گی۔
وسیع طورپر بھارت میں جدید بینکنگ کے بانی کے طورپر جانے جانے والے جناب واگھل کی اس کتاب میں ان کے شاندار کریئر کے دوران ہوئے ڈرامائی،مزاحیہ اور اہم واقعات کا ذکر ہے۔ دل چسپ کہانیوں سے بھری ہوئی، یہ کتاب ان مختلف اقدامات کا تذکرہ کرتی ہے جن کا حصہ بننے کا انہیں اعزاز حاصل تھا۔
مسٹر واگھل کے قائم کردہ عمل ہندوستانی مالیاتی ماحولیاتی نظام کا ایک مضبوط اور پائیدار کام بن چکے ہیں۔ وہ کئی بینکنگ ٹیلنٹ سپر پاورز کی رہنمائی میں اہم کردار ادا کرتے رہے ہیں اور بینکنگ سیکٹر میں مزید خواتین سی ای اوز کو فعال طور پر پروان چڑھایا ہے، جس سے صنفی امتیازی جامع اہلیت کے کلچر کو فروغ دیا گیا ہے۔
نائب صدر جمہوریہ ہند کا سکریٹریٹ
نائب صدر جمہوریہ نے نوجوانوں سے غریبوں اور ضرورت مندوں کی خدمت کرنے کی اپیل کی
بھارت کی بنیادی قدر 'وسودھیوا کٹمبکم' کے ساتھ جئیں: نائب صدر
معاشرے کے فائدے کے لیے کچھ وقت اور وسائل وقف کریں، نائب صدر کی لوگوں سے اپیل
نائب صدر نے کوویڈ وبا کے دوران پریشان حال لوگوں تک پہنچنے کے جذبے کی ستائش کی
نائب صدر جمہوریہ نے پریما سمجم کی 90 سالہ تقریبات میں شرکت کی
نئی دہلی، 19 اپریل 2022:
نائب صدر جمہوریہ جناب ایم وینکیا نائیڈو نے آج نوجوانوں سے مطالبہ کیا کہ وہ غریبوں اور ضرورت مندوں کی مدد اور بھارت کی بنیادی قدر 'وسودھیو کٹمبکم' کی روح کے مطابق زندگی گزارنے کے لیے اپنا کچھ وقت اور وسائل وقف کریں۔ انہوں نے کہا کہ لوگوں کی خدمت سے بے حد سکون ملتا ہے اور دوسروں کے لیے کام کرنے کے ہر موقع کو استعمال کرنا چاہیے۔
جناب نائیڈو آج وشاکھاپٹنم میں سماجی بہبود کی تنظیم 'پریما سجم' کی 90 سالہ تقریبات سے خطاب کر رہے تھے۔ تنظیم کے بانی جناب مردلا ستیہ نارائن کو خراج عقیدت پیش کرتے ہوئے جناب نائیڈو نے اپنے طالب علمی کے دنوں میں پریما سجم کے ساتھ کام کرنے کے اپنے تجربے کو یاد کیا۔
جناب نائیڈو نے یتیم خانے، اولڈ ایج ہومز کے ذریعے غریبوں اور پسماندہ لوگوں کی ضروریات کو پورا کرنے اور مفت طبی خدمات فراہم کرنے کے لیے تنظیم کی ستائش کی۔ انہوں نے کہا کہ پریما سمجم کے قائم کردہ ہنر مندی کے ترقیاتی مراکز سے نوجوانوں کو بہت فائدہ ہوگا۔
بھارت کے 'شیئر اینڈ کیئر' کے پرانے فلسفے کا ذکر کرتے ہوئے نائب صدر جمہوریہ نے کہا کہ ہر ایک کو خدمت کے جذبے کو اپنانا چاہیے اور دوسروں خصوصاً پسماندہ طبقات کی مدد کرنی چاہیے۔ اس وبا کے تجربے کو یاد کرتے ہوئے جناب نائیڈو نے کہا کہ یہ دیکھ کر خوشی ہوئی کہ بہت سے لوگ ضرورت کی گھڑی میں دوسروں کی مدد کے لیے آگے آرہے ہیں۔
جناب نائیڈو نے این جی اوز اور سماجی بہبود کی تنظیموں پر بھی زور دیا کہ وہ خاص طور پر نوجوانوں اور خواتین کے لیے روزی روٹی پیدا کرنے کے لیے ہنر مندی کی ترقی کی سرگرمیوں کو فروغ دیں۔ انہوں نے نجی تنظیموں اور تعلیمی اداروں سے اپیل کی کہ وہ ایسی غیر منافع بخش تنظیموں کی کوششوں میں مدد کریں۔
آندھرا پردیش قانون ساز کونسل کے رکن جناب پی وی این مادھو، قانون ساز اسمبلی کے رکن جناب واسوپلی گنیش کمار، پریما سمجم کے سکریٹری جناب پیڈا کرشنا پرساد، پریما سمجم کے سکریٹری جناب جگدیشور راؤ، پریما سمجم کے انتظام کے طلبہ اور دیگر نے اس تقریب میں شرکت کی۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت کووڈ سے بچاؤ کےاب تک 220.66 کروڑ ٹیکے  لگائے جا چکے ہیں ۔
گزشتہ 24 گھنٹے میں 3,875ٹیکے لگائے گئے ہیں۔
ہندوستان میں سردست زیر علاج مریضوں کی تعداد51,314ہے۔
فی الحال زیر علاج مریضو ں کی شرح0.11فیصد ہے۔
سردست ملک میں شفایابی کی شرح 98.70فیصد ہے۔
گزشتہ 24 گھنٹے کے دوران9,669 مریض شفایاب ہوئے ہیں، جس کے بعد شفایاب ہونے والے افراد کی مجموعی تعداد بڑھ کر 4,43,56,693 ہوگئی ہے۔
گزشتہ 24 گھنٹے کے دوران کووڈ کے 7,171نئے معاملات درج کیے گئے ہیں۔
طبی جانچ کے بعد اس بیماری سےمتاثر پائے جانے والے مریضوں کی یومیہ شرح  ہے ۔
طبی جانچ کے بعد اس بیماری سے متاثر پائے جانےوالے مریضوں کی ہفتہ وار شرح  ہے ۔
اب تک کل 92.64 کروڑ ٹیسٹ کئے جا چکے ہیں، گزشتہ 24 گھنٹے میں 1,94,134 ٹیسٹ کیے گئے۔
۔۔۔۔
ش ح۔ا س۔ ت ح ۔
U–4642
(Visitor Counter : 52
وزارت دفاع
سی اے پی ایس سمنار
ایئر چیف مارشل آر کے ایس بھدوریا پی وی ایس ایم اے وی ایس ایم وی ایم اے ڈی سی چیف آف دی ائیر سٹاف  نے‘‘ ہندستان پاکستان جنگ کے پچاس سال’’ : فضاء میں فتح" کے عنوان سے آج نئی دلی سنٹر فار ائر پاور اسٹڈیز کے زیر اہتمام ایک ملے جلے سمنار کم ویبنار کا افتتاح کیا جو کہ ‘‘سورنم وجے ورش’’ تقریبات کی یاد گاری سرگرمیوں کا حصہ تھا ۔
CAS کا خیر مقدم ائر مارشل انل چوپڑا پی وی ایس ایم، اے وی ایس ایم، وی ایم، وی ایس ایم  ڈائرکٹر جنرل CAPS نےکیا ۔ CAS نے اس موقع پر ‘‘1971 انڈو پاک ائر وار۔ ریفلیکشن اینڈ پروجیکشن’’ کا اجراء بھی کیا۔
اپنی تقریر کا آغاز کرت ہوئے CAS نے 1971 کے سورماؤں کے تئین دلی تکر اور ستائش کا اظہار کیا اور کہا کہ ان مجاہدین کی موجودگی میں اظہار خیال کرنا انکے لیے بہت بڑا اعزاز ہے۔ انہوں نے کیپٹن شمس العالم سوآدھینتا پدک، بیر اتّم  کی خدمات کو بھی سراہا جنہوںنے بنگلہ دیش فضا ئیہ کی کلو فلائٹ میں اہم رکن کے طور پر کام کیا تھا اور سمنار میں ورچوئل طریقے سے شرکت کے لیے ان کا شکریہ ادا کیا ۔ 1991 کی ہند پاک جنگ کو یاد کرتے ہوئے CAS نےجنگی حکمت عملی پر مشترکہ عمل کے پہلوؤں پر روشنی ڈالی جس کے سبب یہ زبردست فتح ملی تھی۔ انہوں نے ہوائی کاروائیوں کو اجاگر کرتے ہوئے ہندستانی فضائیہ کی جانب سے دشمن کے حملوں کا منہ توڈ جواب دیئے جانے کو یاد کیا۔ CAPS کا اس سمنار کے انعقاد کے لیے شکریہ ادا کرتے ہوئے CAS نے اعتماد ظاہر کیا کہ اس پروگرام اور کتاب سے اجراء سے نہ صرف یہ یادیں تازہ ہو نگی بلکہ اس سے ہمیں جنگ کو سمجھنے میں بھی مدد ملے گی اور مستقبل کی نسلوں کو ترغیب بھی ملے گی ۔
ملے جلے طریقے سے منقعد سمنار میں ممتاز تاریخی مورخین، سابق فوجی، فضائیہ کے سورما اور اسکالرشریک ہوئے۔ جنہوں نے دن بھر چلنے والی کاروائی میں جنگ کے مختلف پہلوؤں پر روشنی ڈالی جس نے ہر بر صغیر میں تاریخ کا رخ بدل دیا ۔
<><><><><>
ش ح،ع س، ج
U.No. : 8273
(Visitor Counter : 94
وزارت خزانہ
پانچ ریاستوں کو اصلاحات اہداف کو پورا کرنے پر 9913 کروڑ روپئے کے اضافی ادھار کی اجازت
وزارت خزانہ کے اخراجات کے محکمے نے پانچ ریاستوں کو اوپن مارکٹ بروئنگ کے ذریعے 9913 کروڑ روپئے کے اضافی مالیاتی وسائل اکٹھا کرنے کی اجازت دی ہے۔ یہ ریاستیں ہیں: آندھرا پردیش، تلنگانہ، گوا، کرناٹک اور تریپورہ، ان ریاستوں کے ذریعے ایک ملک ایک راشن کارڈ نظام کے نفاذ سے متعلق اصلاحات کو کامیابی کے ساتھ پورا کرنے کے بعد یہ اجازت دی گئی ہے۔حکومت ہند کے ذریعے دی گئی اضافی ادھار کی اجازت کی ریاست وار تفصیل درج ذیل ہے:
- آندھراپردیش – 2525 کروڑ روپئے
- تلنگانہ – 2508 کروڑ روپئے
- کرناٹک- 4509 کروڑ روپئے
- گوا- 223 کروڑ روپئے
- تریپورہ – 148 کروڑ روپئے
کووڈ-19 وبا کو مدنظر رکھتے ہوئے مرکزی حکومت نے مئی 2020 میں ریاستوں کو سال 21-2020 کیلئے مجموعی ریاستی گھریلو پیداوار  کے 2فیصد تک کے اضافی ادھار کی اجازت دی تھی۔ اس سے ریاستوں کو 427302 کروڑ روپئے دستایب ہوئے تھے۔ اس کا ایک فیصد ریاستوں میں چار مخصوص اصلاحات کے نفاذسے مشروط ہے۔ جہاں ہر ایک اصلاح وزن جی ایس ڈی پی کا 0.25 فیصد ہے:
- ایک ملک ایک راشن کارڈ نظام کا نفاذ،
- کاروبار کرنے میں آسانی سے متعلق اصلاحات،
- شہری مقامی بلدیاتی ادارے /یوٹیلیٹی اصلاحات، اور
- بجلی کے سیکٹرمیں اصلاحات
ایک فیصداضافی اُدھار کی حد کو 0.50 فیصد کی دو قسطوں میں جاری کیا جانا تھا۔ پہلا، تمام ریاستوں کو فوری طور پر جو غیرمشروط امداد تھی اور دوسرا، مذکورہ اصلاحات میں سے کم سے کم تین کو پورا کرنے کیلئے۔ حکومت ہند نے پہلے ہی جون 2020 میں ریاستوں کو او ایم بی کے طور پر پہلا 0.50 فیصد اکٹھا کرنے کی اجازت دے دی ہے۔ اس سے ریاستوں کیلئے 106830 کروڑ روپئے کی اضافی رقم دستیاب ہوگئی ہے۔
-----------------------
م ن۔م ع۔ ع ن
U NO: 5825
(Visitor Counter : 138
ماحولیات، جنگلات اور موسمیاتی تبدیلی کی وزارت
جنگلاتی زندگی کے جرائم کی روک تھام کے بیورو نے جموں وکشمیر میں جنگلاتی زندگی سے متعلق غیر قانونی دھندے کے گروہ کا پردہ فاش کیا، جنگلاتی زندگی سے متعلق ممنوعہ اشیاء کی بھاری کھیپ پکڑی گئی
ماحولیات کے مرکزی وزیر نے حالیہ برسوں میں اس طرح کی سب سے بڑی ضبطی پر ایجنسیوں کی تعریف کی
نئی دہلی30 جنوری 2021:جنگلاتی زندگی سے متعلق جرائم کے انسداد کے بیورو، نئی دہلی کی ایک زبردست انٹیلیجنس کارروائی میں سری نگر وادی کے اننت ناگ علاقے اور جموں خطے کے منوال علاقے میں جنگلاتی زندگی میں غیرقانونی شکار اور تجارت کے دو مراکز کا پتہ لگایا گیا ہے۔ 29 جنوری 2021 کو ایک مشترکہ کارروائی میں ان دونوں مقامات پر بہ یک وقت چھاپے مارے گئے جس میں دہلی سے آئے ہوئے WCCB افسران، جموں وکشمیر کے افسران چیف وائلڈ لائف وارڈن اور پولیس اہلکار شامل تھے۔
ایک ٹوئیٹ پیغام میں ماحولیات کے مرکزی وزیر شری پرکاش جاوڈیکر نے جنگلاتی زندگی میں جرائم کے انسداد کے تئیں WCCB کے لگاتار عزم پر اسے مبارکباد دی۔
اننت ناگ میں چھاپے کے دوران چیتے کی آٹھ کھالیں، 38 بھالو کے پتےّ، چار مشک شیر پورہ ، اننت ناگ کے باشندے نے جناب گل محمد کے قبضے سے برآمد کئے گئے۔ جموں خطے کے منوال میں کنگریال کے رہنے والے جناب کشال حسین کے قبضے سے چیتے کی پانچ کھالیں، چیتے کے سات ناخن ، آٹھ دانت، دو داڑھیں، چیتے کی دوکھوپڑیاں اور چیتے کی ہڈیاں مشکی ہرن کا ایک دانت برآمد کیا گیا۔ ابتدائی چھان بین سے پتہ چلا ہے کہ دونوں مقامات سے گرفتار ہونے والے ملزمان جنگلاتی زندگی سے متعلق غیر قانونی تجارت میں ساجھیدار تھے۔
مزید تحقیقات سے یہ پتہ چلے گا کہ یہ لوگ کتنے عرصے سے اس غیر قانونی دھندے میں ملوث تھے اور کتنی تعداد میں ممنوعہ اشیاء کا دھندہ کیا گیااور ان کے ساتھی کون کون ہیں۔ اس سرگرمی میں آگے اور پیچھے کے رابطوں،ماشک اور فراہمی کے جال اور یہ سامان آگے پہنچانے والے کاروباریوں کا پتہ لگانے کی کوشش کی جارہی ہے۔
موجودہ ضبطی ماضی قریب کی سب سے بڑی ضبطوں میں سے ایک ہے۔ مشکی ہرن اور ہمالیائی کالا بھالو ختم ہونے کے خطرے سے دوچار نسلوں میں شامل ہیں اور انھیں مشک اور بھالو کے پتّے کے غیر قانونی دھندے کے لئے غیر قانونی طور پر شکار کیا جاتا ہے۔ یہ اشیاء روایتی چینی ادویات میں کام آتی ہیں۔
غیر قانونی طور پر شکار کئے جانے والے جانور،مشکی ہرن چیتے اور بھالو جنگلاتی زندگی کے تحفظ سے متعلق قانون،1972 کے شیڈیول ایک میں شامل فہرست ہیں۔ اِن جانوروں کا شکار اور ان کے حصوں کی تجارت قابلِ سزا جرم ہے جس میں کم از کم تین سال کی سزا ہے جو زیادہ سے زیادہ سات سال ہوسکتی ہے۔
اننت ناگ پولیس اسٹیشن میں معاملہ درج کرلیا گیا ہے۔
دیہی ترقیات کی وزارت
مرکزی وزیر گری راج سنگھ نے آئی سی آئی سی آئی آر ایس ای ٹی آئی، جودھپور کا دورہ کیا
وزیر موصوف نے تربیت یافتگان کو مہارت بڑھانے اور انھیں مقامی سطح پر آر ایس ای ٹی آئی کو فروغ دینے کی ترغیب دی
دیہی ترقی اور پنچایتی راج کے مرکزی وزیر جناب گری راج سنگھ نے آج آئی سی آئی سی آئی دیہی خود روزگار تربیتی ادارے ، جودھپور کا دورہ کیا۔
اپنے دورے کے دوران، وزیر موصوف کو داخلی ٹیم کی طرف سے آر ایس ای ٹی آئی میں مجموعی پیش رفت اور جاری منصوبوں کے بارے میں بتایا گیا۔ انسٹی ٹیوٹ کی جانب سے کی جانے والی کوششوں کو سراہتے ہوئے، انھوں نے ایس ایچ جی خواتین کے ساتھ ایل ایس اے کا ایک کیڈر بنانے اور ضلع میں مقامی انٹرپرائز کے طور پر سینڈ اسٹون تراشی کے مواقع تلاش کرنے کی بھی تجویز پیش کی۔ انھوں نے سیل فون کی مرمت، فوٹو گرافی اور ویڈیو گرافی کی تربیت لینے والے تربیت یافتگان سے بھی بات چیت کی اور ان کے سیکھنے کے نتائج پر تبادلہ خیال کیا۔
باہمی تعامل اور گرین بلڈنگ کے دورے کے علاوہ، وزیر موصوف نے ’ادھیم شری‘ کی لیٹرل لرننگ ورکشاپ میں حصہ لیا۔ اس ورکشاپ میں، مختلف مہارتوں والے 30 کامیاب طلبا نے وزیر کے ساتھ روبرو سیشن میں اپنی تبدیلی کی کہانیاں پیش کیں۔ ان کی کامیابی کی کہانیوں کی تعریف کرتے ہوئے، انھوں نے انھیں مہارت کو بڑھاوا دینے کی ترغیب دی اور مقامی سطح پر آر ایس ای ٹی آئی کو فروغ دینے کے لیے ان کی حوصلہ افزائی بھی کی۔ دورے کا اختتام ایس ایچ جی خواتین کے ساتھ بات چیت کے ساتھ ہوا جنھوں نے آر ایس ای ٹی آئی بازار میں مختلف مصنوعات کی نمائش کے لیے اپنے اسٹال لگائے تھے۔
پسماندہ طبقوں کے دیہی نوجوانوں کو پیشہ ورانہ تربیت فراہم کرنے کی بنیادی توجہ کے ساتھ، آئی سی آئی سی آئی آر ایس ای ٹی آئی خاص طور پر 23 تجارتوں میں ہنر مندانہ تربیت فراہم کر رہی ہے جس میں الیکٹریشن اور گھریلو آلات کی مرمت، پلمبنگ اور سینیٹری کام، چنائی، کارپینٹری، دو پہیہ سروسنگ اور مرمت، دستیاری مینوفیکچرنگ وغیرہ۔ شامل ہیں۔
وزارت دفاع
بھارتی فوج نے جیسلمیر میں یادگاری قومی پرچم کی رونمائی کی
نئی دہلی، 15 جنوری 2022:
15 جنوری 2022 کو آرمی ڈے کے موقع پر، بھارتی فوج نے جیسلمیر ملٹری اسٹیشن پر 225 فٹ اور 150 فٹ سائز کے ایک یادگار قومی پرچم کی رونمائی کی۔
یہ پرچم بھارتی ورثے کو ایک بہترین خراج عقیدت ہے، کیونکہ اسے صد فیصد کھادی کی اشیاء سے تیار کیا گیا ہے۔جھنڈا لہرانے سے متعلق یہ تقریب بھارت کی آزادی کے 75ویں برس کا جشن بھی ہے جسے آزادی کا امرت مہوتسو کے طور پر منایا جا رہا ہے۔
سخت قواعد و ضوابط پر عمل کرتے ہوئے منعقد کی گئی اس تقریب میں ، بیٹل ایکس ڈیویژن کے جی او سی نے تقریب میں شرکت کے لیے آئے منتخبہ افسران کی موجودگی میں قومی پرچم کی رونمائی کی۔
یہ پرچم، جسے چند کلومیٹر کی دوری سے بھی دیکھا جا سکتا ہے، ہمارے شہریوں کے فخر، امنگوں اور قومیت کے جذبے کو پیش کرتا ہے۔ جھنڈا لہرانے سے متعلق تقریب کے بعد قومی ترانہ گایا گیا اور ملٹری بینڈ کا مظاہر کیا گیا۔
بھاری صنعتوں کی وزارت
بھاری صنعتوں کے مملکتی وزیر کے ذریعہ "پاور پلانٹ لچکداری - گرڈ استحکام کی کلید" اور "انڈسٹری 4.0 - تیز ذہانت والے حل کے رُخ پر کامیابی" کے موضوع پر ویبناروں کا کل افتتاح
آئیکونک ایکم ویک 
آزادی کا امرت مہوتسو تقریبات کے حصے کے طور پر بھاری صنعتوں کے مملکتی وزیر جناب کرشن پال گُرجر کل "پاور پلانٹ لچکداری - گرڈ استحکام کی کلید" اور "انڈسٹری 4.0 - تیز ذہانت والے حل کے رُخ پر کامیابی" سے متعلق دو ویبناروں کا افتتاح کریں گے۔ ویبنار کا افتتاح ویڈیو کانفرنس کے ذریعے کیا جائے گا۔ بات چیت میں ذیل پر توجہ مرکوز ہوگی:
- لچکداری - ماحول دوست توانائی کے رُخ پر بھیل کے اقدامات
- قابل تجدید توانائی کے ارتباط کے لئے تھرمل پاور پلانٹ کا لچکدارعمل
- کوئلے پر مبنی تھرمل اکائیوں میں لچک پیدا کرنے میں درپیش آزمائشیں - آگے کا راستہ
- ماحول دوست توانائی اور گرڈ کے استحکام کی کلید کے طور پر تھرمل پاور پلانٹس کو قبول کرنا۔
- توانائی اور صنعت کے لئے تیز ذہانت والے آئی 4.0 حل۔
- توانائی کے برقی آلات اور ٹوپولاجیز میں مستقبل کے رجحانات۔
ویبناروں اور مقالاجات پیش کرنے کی تقاریب میں قومی اور بین اقوامی ماہرین، صنعتوں کے نمائندے اور تعلیمی ماہرین شرکت کریں گے۔ بھیل واقع بنگالورو میں یہ ویبینار پاور پلانٹ کی لچکداری اور صنعت 4.0 کے دوہرے مقاصد کو آگے بڑھانے کے لیے ضروری محرکات فراہم کرے گا۔
بھاری صنعتوں کی وزارت کے زیراہتمام بھارت ہیوی الیکٹریکلز لمیٹڈ  نے جو مرکزی سرکاری زمرے کا ادارہ ہے، توانائی می آمیزش اور ڈیجیٹل انقلاب میں تبدیلی سے درپیش آزمائشوں سے گزرنے کی ٹھان لی ہے۔ ان چیلنجوں کا مقابلہ کرنے کی خاطر بھیل نے ایڈوانس پروسیس کنٹرولز  کی فراہمی کے لئے کمر کس لی ہے جس سے کہ لچکدار آپریشن کے دوران پلانٹ کے کام کاج کے درست کنٹرول کو ایڈوانس سوئچنگ کے لئے سسٹم فراہم کر کے تھرمل پاور پلانٹ لچکدارطریقے سے کام کرپائیں گے۔
آزادی کا امرت مہوتسو ترقی پسند ہندوستان کے 75 سال اور ملک کے لوگوں، ثقافت اور کامیابیوں کی شاندار تاریخ کو یاد کرنئے اور جشن منانے کے لئے حکومت ہند کی ایک پہل ہے۔ اس اقدام کے حصے کے طور پر بھاری صنعتوں کی وزارت 10 سے 16 جنوری 2022 تک آزادی کا امرت مہوتسوا منا رہی ہے۔
وزارت دفاع
ائیر مارشل وجے پال سنگھ رانا ، وی ایس ایم نے ائیر آفیسر –انچارج انتظامیہ کا عہدہ سنبھالا
نئی دہلی، 04: فروری 2021: ائیر مارشل وجے پال سنگھ رانا ،وششٹ سیوا میڈل نے یکم فروی 2021 کو ائیر آفیسر –انچارج انتظامیہ کا عہدہ سنبھال لیا ہے۔دفاعی خدمات اسٹاف کالج ولنگٹن کے طالب علم ائیر مارشل نے دسمبر 1984 میں ہندوستانی فضائیہ کی انتظامیہ برانچ میں کمیشن حاصل کیا تھا۔
37سال سے زیادہ اپنے کیرئیر کی مدت میں ائیر مارشل مختلف اہم عہدوں پر فائز رہے ہیں۔
انہوں نے پرنسپل ڈائریکٹر ائر فورس ورکس ، فضائیہ کے ایڈ منسٹریٹو کالج کے کمانڈینٹ ، ٹریننگ کمان میں سینئیر آفیسر انچارج ، انتظامیہ اور اسسٹنٹ چیف آف ائیر اسٹاف  کے طور پر خدمات انجام دی ہیں۔اپنی موجودہ تقرری سے پہلے وہ نئی دلی کے فضائیہ کے ہیڈ کوارٹرس میں ڈائریکٹر جنرل  تھے۔
ائیر مارشل ایک کیٹ آئی فائٹر کنٹرولر ہیں اور ہندوستانی فوجی مشاورتی ٹیم  کے ائیر ایڈوائزر کی حیثیت سے زمبیا میں تعینات تھے نیز وہ زمبیا میں لساکا کے مقام پر دفاعی خدمات کمان اور اسٹاف کالج  میں انسٹریکٹر کے طورپر بھی تعینات رہے۔
ان کی نمایاں خدمات کے لئے صدر جمہوریہ ہند نے 26 جنوری 2014 میں انہیں پُروقار وششٹ سیوا میڈل سے نوازا تھا۔
وزارت دفاع
آسٹریلین آرمی ریسرچ سنٹر  نے ہندوستان کے سنٹر فار لینڈ وار فیئر اسٹڈیز  کے ساتھ مفاہمت نامے پر دستخط کئے
آسٹریلیائی فوج کے سربراہ لیفٹیننٹ جنرل رچرڈ بَر 8 مارچ 2022 سے ہندوستان کے 3 روزہ دورے پر ہیں۔
نو  مارچ 2022 کو آسٹریلیائی فوجی سربراہ ، ہندوستانی فوج کے تھنک ٹینک، سنٹر فار لینڈ وار فیئر اسٹڈیز  نئی دلی گئے، جہاں انہوں نے وائس چیف آف آرمی اسٹاف لیفٹیننٹ جنرل منوج پانڈے، چیئرمین، بورڈ آف گورنرز ، سی ایل اے ڈبلیو ایس اور لیفٹیننٹ جنرل  رنبیر سنگھ ، ڈائرکٹر سی ایل اے ڈبلیو ایس سے بات چیت کی۔ میزبان جنرل کو سی ایل اے ڈبلیو ایس کی تحقیقی سرگرمیوں اور اس کے رابطوں کے اقدامات کے بارے میں بتایا گیا۔ اکیڈمک اشتراک اور تال میل قائم کرنے کی غرض سے آسٹریلین آرمی ریسرچ سنٹر  اور سنٹر فار لینڈ وار فیئر اسٹڈیز  کے درمیان ایک مفاہمت نامے پر دستخط بھی کئے گئے۔
وزیراعظم کا دفتر
وزیراعظم نے سربانند سونووال اور ڈاکٹر ایل موروگن کو راجیہ سبھا کا رکن منتخب ہونے پر مبارکباد پیش کی
وزیراعظم جناب نریندرمودی نے آسام اور مدھیہ پردیش سے بالترتیب راجیہ سبھا کا رکن منتخب ہونے پر اپنے وزارتی رفقاء جناب سربانند سونووال اور ڈاکٹر ایل موروگن کومبارک باد پیش کی ہے۔
ایک ٹوئٹ میں وزیراعظم نے کہا کہ
‘‘ آسام اور مدھیہ پردیش سے بالترتیب راجیہ سبھا کا رکن منتخب ہونے پر میرے وزارتی رفقاء جناب سربانند سونووال اور ڈاکٹر ایل موروگن کومبارک باد۔ میں پراعتماد ہوں کہ وہ پارلیمنٹ کی کارروائیوں کو تقویت بخشیں گے اور عوامی بھلائی کے ہمارے ایجنڈے کو آگے بڑھائیں گے’’۔